A.6. NASTAVNI I ZNANSTVENI UVJETI IZVOĐENJA DOKTORSKOG STUDIJA

**A.6.1. Popis nastavnika**

**REDNI BROJ:**

**TITULA, IME I PREZIME NASTAVNIKA: izv.prof.dr.sc. Zlatan Krajina**

**NAZIV USTANOVE U KOJOJ JE ZAPOSLEN: Fakultet političkih znanosti, Sveučilište u Zagrebu**

**NAZIV PREDMETA KOJI IZVODI NA OVOM DOKTORSKOM STUDIJU: Kvalitativne metode i metodologije**

**ŽIVOTOPIS**

Zlatan Krajina u znanstveno-nastavnom je zvanju višeg znanstvenog suradnika i radnom mjestu izvanrednog profesora na Fakultetu političkih znanosti izabran u rujnu 2020. u područje društvenih znanosti, polje informacijske i komunikacijske znanosti, grana masovni mediji. Njegov znanstveno-istraživački interes, proistekao iz cjelokupnog magistarskog i doktorskog obrazovanja iz kritičkih perspektiva medijskih i kulturnih studija pod mentorstvom prof. Davida Morleya na Goldsmiths College, University of London, tiče se dvaju područja: medija (osobito u urbanom kontekstu) i europskih identiteta. Iz oba područja objavio je knjige, znanstvene članke, poglavlja, stručne tekstove te je sudjelovao u znanstvenim projektima, mrežama i drugim (umjetničkim i medijskim) suradnjama (osobito kao višegodišnji urednik emisija o tim temama na Hrvatskoj radioteleviziji). Poseban doprinos međunarodnoj znanosti ostvario je u razvoju interdisciplinarnosti povezujući medijske i urbane studije, tzv. „urbanih medijskih studija“. Sudjelovao je kao doktorand na međunarodnom znanstvenom projektu *Spaces, Connections, Control* na Goldsmiths College, University of London. Njegova monografija *Negotiating the Mediated City* izašla 2014. kod izdavača Routledge izabrana je za finalista u izboru knjige godine (*Jane Jacobs Award*) pri američkoj asocijaciji Urban Communication Foundation i nagrađena Godišnjom državnom nagradom za znanost u Hrvatskoj 2015., a koristi se kao nastavna literatura na nizu relevantnih visokoobrazovnih institucija u svijetu. Aktivan je (u jednom mandatu i kao suvoditelj) u istraživačkim grupama poput *TWG Media and the City* i temastkoj sekciji Media, City and Space pri ECREA-i. Organizirao je međunarodnu znanstvenu konferenciju *Urban Media Studies*, s više od 60 sudionika iz cijelog svijeta na Fakultetu političkih znanosti, te je o toj temi su-uredio poseban broj vrhunskog međunarodnog časopisa *International Journal of Communication* (Q1). Njegova najnovija knjiga *The Routledge Companion to Urban Media and Communication* (2020.), koju je uredio s prof. Deborah Stevenson sa Sveučilišta Western Sydney, na 500 stranica i 42 autorska poglavlja te 5 uredničkih uvodnika daje sveobuhvatan globalni pregled teorija i empirijskih istraživanja u području urbane komunikacije. Prezentirao je na trinaest međunarodnih konferencija te dodatno održao četrnaest pozvanih predavanja, među ostalim na vrhunskim institucijama među kojima se posebno ističu University of Fudan, Shanghai, Kina i St. John's College, University of Oxford, gdje je održao keynote predavanje na konferenciji *Digital Visual Publics*. Na temu europskih identiteta održao je i keynote predavanje na konferenciji *CEECOM* u Ljubljani 2017., te je o europskim identitetima su-uredio zbornik *EU: Europe Unfinished* objavljenog kod vrhunskog međunarodnog izdavača Rowman & Littlefield 2016. Sudjelovao je u znanstvenom projektu *Javnost, elite, mediji i komunikacijska strategija ulaska Hrvatske u EU* (2011.-2014.) MZOS šifra projekta: 015-0152482-2476.

Deset godina na Fakultetu političkih znanosti predaje, uz obavezne kolegije na diplomskom studiju novinarstva poput *Mediji i publike* koji samostalno vodi, te *Metode istraživanja medijskog teksta*, i samostalni izborni kolegij na engleskom *Media and the City* koji pohađaju međunarodni i domaći studenti novinarstva i politologije (na posljednjem studentskom vrednovanju 2015. ocijenjen iznadprosječnom ocjenom 4.46), u sklopu kojeg uvodi inovativne sadržaje poput audiovizualnog eseja, urbanih istraživačkih šetnji u Zagrebu, izložbi studentskih radova te povezuje studente s umjetničkim kolektivima i projektima (npr. Blok). Rad objavljen s diplomskom studenticom Katjom Vretenar o „rodnom označavanju Zagreba“ u *Političkoj misli* Finska ambasada u RH uvrstila je u *100 djela o rodnoj ravnopravnosti*. Kandidat izvodi i na doktorskom studiju Politologija samostalni izborni predmet *Prespectives on Politics and Culture in Contemporary Europe*, a dvije akademske godine predavao je i na Goldsmiths, University of London, gdje je bio angažiran i kao član komisije za ocjenu doktorskog rada. Na Fakultetu političkih znanosti obavlja dužnost prodekana za znanost i međunarodnu suradnju (2018.-2020.) te je u dva mandata (2012.-2020.) izvršni urednik časopisa *Politička misao* tijekom kojih je časopis ostvario kontinuitet izlaženja i uključenje u baze poput Scopus i WoS.

**DATUM ZADNJEG IZBORA U ZNANSTVENO-NASTAVNO ILI UMJETNIČKO-NASTAVNO ZVANJE: rujan 2020.**

**POPIS IZABRANIH OBJAVLJENIH RADOVA KOJI GA KVALIFICIRAJU ZA IZVOĐENJE PROGRAMA, ODNOSNO KOJI SU RELEVANTNI ZA PODRUČJE DOKTORSKOG PROGRAMA**

**POPIS IZABRANIH OBJAVLJENIH RADOVA U POSLJEDNJIH PET GODINA**

Krajina, Zlatan i Stevenson, Deborah (ur.) (2020) *The Routledge Companion to Urban Media and Communication*, London, 500 str.

Krajina, Zlatan (2019) „Understanding Encounters for Urban Media Studies: Civic Intercourse, Screen Technologies, and Cultural Difference“, International Journal of Communication vol. 13, 2019, pp. 5351–5369

Krajina, Zlatan (2017) „From Non-place to Place: A Phenomenological Geography of Everyday Living in Media Cities“ u Markham, Tim i Rodgers, Scott (ur.) Conditions of mediation London: Peter Lang, pp. 161-171.

Katja Vretenar, Zlatan Krajina (2017) „Politike označavanja i patrijarhalna konstrukcija Zagreba“, Politička misao, Vol. 53, No. 3, pp. 50-81.

Krajina, Zlatan i Blanuša, Nebojša (2016) (ur.) EU, Europe, Unifinished: Mediating Europe and the Balkans in a Time of Crisis London: Rowman & Littlefield, 245 str.

Krajina, Zlatan Why the Balkans, Why Now, Who cares? U Krajina, Zlatan i Blanuša, Nebojša (2016) (ur.) EU, Europe, Unifinished: Mediating Europe and the Balkans in a Time of Crisis London: Rowman & Littlefield, pp 3-27.

**POPIS ZNANSTVENIH ILI UMJETNIČKIH PROJEKATA NA KOJIMA JE SURAĐIVAO I KOJI SU RELEVANTNI ZA PODRUČJE DOKTORSKOG PROGRAMA**

Europski konzorcij za istraživanje medijskih publika „CEDAR“ (2014.-2016.) na University of Leicester, UK

RA na Goldsmiths Leverhulme Media Research Centre (*Spaces, Connections, Control*) (2007-12) Project 5: *Tracking the Moving Image* <https://www.gold.ac.uk/media-research-centre/project5/>

*Javnost, elite, mediji i komunikacijska strategija ulaska Hrvatske u EU* (2011.-2014.) MZOS šifra projekta: 015-0152482-2476.

**POPIS ZNANSTVENIH ILI UMJETNIČKIH PROJEKATA NA KOJIMA JE SURAĐIVAO U POSLJEDNJIH PET GODINA**