A.6. NASTAVNI I ZNANSTVENI UVJETI IZVOĐENJA DOKTORSKOG STUDIJA

**podatke za svakog nastavnika započnite na novoj strani kopirajući priloženu shemu**

**A.6.1. Popis nastavnika**

**REDNI BROJ:**

**TITULA, IME I PREZIME NASTAVNIKA:** izv. prof. dr. sc. Enes Kulenović

**NAZIV USTANOVE U KOJOJ JE ZAPOSLEN:** Fakultet političkih znanosti Sveučilišta u Zagrebu

**NAZIV PREDMETA KOJI IZVODI NA OVOM DOKTORSKOM STUDIJU:** Suvremene teorije ljudskih prava

**ŽIVOTOPIS**

Enes Kulenović rođen je 13. 5. 1976. u Zagrebu, Republika Hrvatska. Nakon mature 1995. upisuje studij politologije na Fakultetu političkih znanosti Sveučilišta u Zagrebu. Tokom studija kao stipendist OSI-a boravi jednu studijsku godinu (1997.-1998.) na Duke University, NC u SAD-u gdje pohađa kolegije iz političke znanosti i filozofije. Nakon završetka studija, upisuje znanstveni magistarski studij *Hrvatska i Europe* na kojem će steći diplomu magistra znanosti 2004. godine s temom magistarskog rada *Sloboda, pluralizam i nacionalizam u političkoj teoriji Isaiaha Berlina* pod mentorstvom prof. emeritusa Ante Pažanina. Od veljače 2002. radi kao znanstveni novak na znanstvenim projektima *Suvremena politička filozofija* (2001.-2003.), *Fenomenološka filozofija političkog svijeta* (2003.-2006.), *Europski racionalitet u kulturnom i političkom kontekstu* (2007.-2010.) i sudjeluje u nastavi dodiplomskog studija politologije i novinarstva na FPZ-u na kolegijima *Političke teorije i političke institucije* (2001.-2002.), *Filozofska antropologija i etika* (2002.-2004.), *Uvod u etiku* (2005.-2007.), *Antička i srednjovjekovna politička filozofija* (od 2007.) i *Novovjekovna politička filozofija* (od 2007.). U ovom razdoblju boravi na istraživačkim stipendijama na Sveučilištu Otto-von-Guerick*,* Magdeburg, Njemačka (2001. – 2002.) i Sveučilištu u Bernu, Švicarska (2003. – 2004.). Također, 2004. odlazi na magisterij iz političke filozofije na Sveučilište u Yorku, Velika Britanija gdje stječe titula magistra s temom *Pluralism and Human Right: Beyond Universalism vs. Relativism Debate* u radu s mentorom prof. Timom Stantonom.

Nakon povratka u Hrvatsku upisuje doktorski studij koji završava 2009. obranom doktorske disertacije *Pluralistička teorija utemeljenja ljudskih prava* pod mentorstvom prof. dr. sc. Zorana Kurelića. Godinu kasnije zapošljava se kao docent na Odsjeku za političku i socijalnu teoriju na Fakultetu političkih znanosti Sveučilišta u Zagrebu, te postaje nositelj kolegija *Antička i srednjovjekovna politička filozofija* i *Novovjekovna politička filozofija* na dodiplomskom studiju politologije, uvodi kolegij *The Politics of Human Rights* na diplomskom studiju politologije i kolegij *Suvremene teorije ljudskih prava* na doktorskom studiju politologije. Također, sudjeluju u izvođenju seminarske nastave na obveznom kolegiju *Suvremena politička teorija* na dodiplomskom studiju politologije. Od 2014. predstojnik je Odsjeka za političku i socijalnu teoriju FPZ-a. Od jeseni 2015. godine voditelj je znanstveno-istraživačkog projekta *Govor mržnje u Hrvatskoj*. U 2016. izabran je u nastavno-znanstveno zvanje viši znanstveni suradnik. U studenom 2016. izabran je u znanstveno-nastavno zvanje izvanrednog profesora.

Objavio je 20 znanstvenih članak, broj stručnih radova, recenzija, prijevoda i dvije znanstvene knjige. Za knjigu *Sloboda, pluralizam i nacionalizam: politička teorija Isaiaha Berlina* (Biblioteka politička misao, Zagreb, 2006.) je dobio Državnu nagradu za znanost 2007. godine. Za knjigu *Ljudska prava nakon Babela*  (Biblioteka političke analize, 2019.) dobio je Državnu nagradu za znanost 2019. godine. Kao urednik i jedan od autora objavljuje sveučilišni udžbenik *Moderna politička teorija* (Biblioteka politička misao, Zagreb, 2013.). Urednik je i koautor zbornika *Govor mržnje u Hrvatskoj* (Biblioteka političke analize, 2016.) Znanstveni članak *Disruptive Disobedience* u koautorstvu s Derekom Edyvaneom objavljen u prestižnom znanstvenom časopisu *The Journal of Politics*.

Tokom svoje znanstvene karijere sudjelovao je s izlaganjima na 8 znanstvenih konferencija i 22 međunarodna znanstvena skupa. Kao gostujući predavač održao je predavanja na Sveučilištu u Leedsu, Ujedinjeno Kraljevstvo (2014., 2016. i 2019.) i Sveučilištu Southampton, Ujedinjeno Kraljevstvo (2013.).

U svom stručnom radu bio je član uredništva i izvršni urednik u znanstvenom časopisu *Politička misao*, član je uredništva biblioteke *Politička misao*, te član uredništva, a od 2013. do 2017. i glavni urednik znanstvenog časopisa *Anali HPD*-a. Od studenog 2013. do studenog 2017. član je Savjeta za ljudska prava Pučke pravobraniteljice RH.

**DATUM ZADNJEG IZBORA U ZNANSTVENO-NASTAVNO ILI UMJETNIČKO-NASTAVNO ZVANJE:** 9. studeni 2016.

**POPIS IZABRANIH OBJAVLJENIH RADOVA KOJI GA KVALIFICIRAJU ZA IZVOĐENJE PROGRAMA, ODNOSNO KOJI SU RELEVANTNI ZA PODRUČJE DOKTORSKOG PROGRAMA**

Kulenović, Enes, *Ljudska prava nakon Babela*, Biblioteka političke analize (Biblioteka Političke analize, Zagreb 2019.)

Blanuša, Nebojša i Kulenović, Enes, Hate Speech, Contentious Symbols and Politics of Memory: Survey Research on Croatian Citizens' Attitudes, Politička misao, god. 55. br. 4, 2018: 176-202.

Edyvane, Derek, Kulenović, Enes, 2017. Disruptive Disobedience, *The Journal of Politics*, 79, (4): 1359-1371.

Kulenović, Enes, 2016. Sloboda govora i govor mržnje, u: *Govor mržnje u Hrvatskoj*, E. Kulenović (ur.), Biblioteka političke analize, Zagreb: 21-59.

Kulenović, Enes, 2014. Political Philosophy and Public Policy: Six Models, *PPI – Philosophy and Public Issues*, 4 (3): 21-35.

Kulenović, Enes, 2014. Defending Perfectionism: Some Comments on Quong's *Liberalism without Perfection*, *Filozofija i društvo*, 25 (1): 35-46

Kulenović, Enes (ur.), 2013. *Moderna politička teorija*, Biblioteka politička misao, Zagreb. (sveučilišni udžbenik)

Kulenović, Enes, 2012. The Plurality of Evil, *Anali*, IX: 141-149.

Kulenović, Enes, 2011. Evaluating Political Claims Based on Cultural Identity, *Etica & Politica*, XIII, br. 2: 305-321.

Kulenović, Enes, 2007. Pluralist Response to MacInytre's Critique of Liberalism, *Politička misao*, 44 (5): 141-154.

Kulenović, Enes, 2005. Iskrivljena logika multikulturalizma: kritika Parekhove teorije multukulturalizma, *Politička Misao*, 42 (4): 25-37.

Kulenović, Enes, 2003. Ratzinger protiv Rawlsa: propast preklapajućeg konsezusa, *Politička Misao*, 40 (1): 55-61.

Kulenović, Enes, 2002. Neutralnost države: sukob neutralnosti načela i neutralnosti javnih politika, *Politička Misao*, 39 (3) 42-59.

**POPIS IZABRANIH OBJAVLJENIH RADOVA U POSLJEDNJIH PET GODINA**

Kulenović, Enes, *Ljudska prava nakon Babela*, Biblioteka političke analize (Biblioteka Političke analize, Zagreb 2019.)

Blanuša, Nebojša i Kulenović, Enes, Hate Speech, Contentious Symbols and Politics of Memory: Survey Research on Croatian Citizens' Attitudes, Politička misao, god. 55. br. 4, 2018: 176-202.

Edyvane, Derek, Kulenović, Enes, 2017. Disruptive Disobedience, *The Journal of Politics*, 79, (4): 1359-1371.

Kulenović, Enes, Petković, Krešimir, 2017. The Croatian Princes: Power, Politics and Vision (1990-2011), *Politička misao*, 53 (4): 105-131.

Kulenović, Enes (ur.), 2016. *Govor mržnje u Hrvatskoj*, E. Kulenović (ur.), Biblioteka političke analize, Zagreb, 2016.

**POPIS ZNANSTVENIH ILI UMJETNIČKIH PROJEKATA NA KOJIMA JE SURAĐIVAO I KOJI SU RELEVANTNI ZA PODRUČJE DOKTORSKOG PROGRAMA**

Voditelj znanstvenog projekta *Govor mržnje u Hrvatskoj* (2015-2019).

Suradnik na projektu *Suvremena politička filozofija* (2001-2003).

Suradnik na projektu *Fenomenološka filozofija političkog svijeta* (2003-2006).

*Europski racionalitet u kulturnom i političkom kontekstu* (2007-2010).

**POPIS ZNANSTVENIH ILI UMJETNIČKIH PROJEKATA NA KOJIMA JE SURAĐIVAO U POSLJEDNJIH PET GODINA**

Voditelj znanstvenog projekta *Govor mržnje u Hrvatskoj* (2015-2019).

***(ako je nastavnik ujedno i potencijalni mentor)***

**BROJ USPJEŠNIK MENTORSTAVA KOJA SU REZULTIRALA OBRANOM DOKTORSKOG RADA: 3**